Busbehuizing-kabel BL Totaal aantal polen 20 Weidmüller 1851630000 Rastermaat: 5.08 mm 12 stuks
Bestnr.: 360848 - 89
Fabrikantnummer: 1851630000 | EAN: 4032248383061
BLZF 5.08/20/180LR SN OR BX
PCB-connectors. Female connector, 5,08 mm, aantal polen: 20, 180 °, Tension, Klembereik, beoordeeld aansluiting, max. 3,31 mm², Box
Busbehuizing-kabel BL/SL Totaal aantal polen 20 Weidmüller 1014570000 Rastermaat: 5.08 mm 12 stuks Van Heerden swem kwalifiserende tyd | Netwerk24
Van Heerden swem kwalifiserende tyd
Deur Tinus Van Staden 13 April 2016 11:03
Johann van Heerden Foto: Gallo Images
Bloemfontein. – Nadat Johann van Heerden (20) eergisteraand reeds ’n A-kwalifiserende tyd vir die Paralimpiese Spele geswem het, sal die Vrystaat duim vashou om sy swemmer in September in Rio de Janeiro te sien.
Van Heerden het op die Suid-Afrikaanse senior kampioenskap en proewe vir die Olimpiese Spele wat in Durban aan die gang is, in die 100 m-borsslag (SB9) gekwalifiseer vir dié skouspel.
Die kwalifiserende tyd is 1:14.45 en hy het ’n tyd van 1:12.64 geswem.
Hoewel die boorling van Hartswater in die Noord-Kaap reeds die kwalifiserende tyd behaal het, is dit nog nie ’n uitgemaakte saak dat hy na Rio sal reis nie.
Die swem-koördineerder van die Suid-Afrikaanse Sportvereniging vir Fisies en Visueel Gestremdes, Laurence van Heerden, sê slegs drie mans- en vroue-swemmers kan na die Spele gaan.
“Die Internasionale Paralimpiese Komitee het slegs drie plekke vir mans en vroue onderskeidelik aan Suid-Afrika toegeken.
“Daar behoort meer as drie swemmers te wees wat die kwalifiserende tye swem, maar slegs die drie beste mans en vroue sal deur die Suid-Afrikaanse Sportkonfederasie en Olimpiese Komitee gekies word,” sê Laurence.
“Swemmers wat ’n kans staan om medaljes te verower of in eindrondes behoort te swem, sal gekies word.”
Benewens die kwalifiserende tyd wat Johann in die 100 m-borsslag geswem het, mik hy ook na ten minste B-kwalifiserende tye in die 50- en 100 m-vryslag (S10).
Dit sal sy kanse om na die Spele te gaan ’n groot hupstoot gee. Die B-kwalifiserende tyd vir die 50 m-vryslag (S10) is 27.26 sekondes. Van Heerden neem Vrydag aan dié item deel en het ’n persoonlike beste tyd van 27.02 s. In die 100 m-vryslag (S10) is die B-kwalifiserende tyd 59.82 s. Die swemmer van Kovsie Aquatics sal vandag probeer om sy persoonlike beste tyd van 01:00.07 in dié item te verbeter. Van Heerden is bly oor die uitslag van die 100 m-borsslag en voel positief dat hy die kwalifiserende tye sal kan haal. “Dit is ongelooflik – ’n droom wat waar word. Ek is baie na aan die ander twee items se tye, so ek is positief,” het hy gesê.
Die Paralimpiese-span word in Julie aangewys.